BioNTech începe producţia de vaccinuri anti-COVID la o nouă fabrică în Germania.
Vaccinul Pfizer/BioNTech a început să fie produs la Marburg, în Germania. Opt milioane de doze de vaccin din Germania vor ajunge pe piață, în aprilie. Fabrica de la Marburg va produce 750 de milioane de doze de vaccin anual.
BioNTech a început producția de vaccin de la fabrica din Marburg, Germania. Primele doze produse acolo vor fi livrate începând din aprilie.Mai exact, 8 milioane de flacoane. Substanța activă fabricată săptămâna aceasta trebuie purificată, concentrată, amestecată cu lipide și ambalată în flacoane. Produsul finit trebuie să fie verificat de Agenția Europeană a Medicamentului, înainte de a fi livrat. Uzina din Marburg va fi cea mai mare fabrică de vaccin pe baza tehnologiei ARN Mesager din Europa, cu o capacitate de producție de 750 de milioane de doze, pe an. Până acum, Pfizer și BioNTech au produs vaccin anti-Covid la fabrica din localitatea Puurs, din Belgia. Pentru că este nevoie de o retehnologizare a acestei fabrici, ca să fie mărită capacitatea de producție,cantitatea de ser livrată către Europa a scăzut. Fapt ce a dat peste cap campania de vaccinare pe întregul continent.